Cleopatra se Naald

duimnael|Obelisk op die Place de la Concorde in Frankryk
duimnael|Obelisk in Central Park, New York

Cleopatra se Naald is een van drie antieke, meer as 3 000 jaar oue Egiptiese gedenknaalde (obeliske). Een staan op die Victoria Embankment in Londen, een op die Place de la Concorde in Frankryk en die derde een in Central Park in New York.HAT Taal-en-feitegids, Pearson, Desember 2013,  Die gedenknaalde is in die 19e eeu opgerig nadat dit deur Egipte aan hierdie stede geskenk is.

Die obeliske is van rooi graniet gemaak en van hiërogliewe voorsien. Hoewel die naam voorstel dat dit met die ryk van Cleopatra VII te make het, is die obeliske oorspronklik al in 1450 v.C. in opdrag van Toetmoses III opgerig. Aanvanklik het dit in Heliopolis gestaan.

Die graniet waarvan die obeliske gemaak is, is uit Aswan afkomstig. Die inskripsies op die pilare is 200 jaar later deur Ramses II aangebring om sy militêre oorwinnings te gedenk. In die tyd van Cleopatra VII is die obeliske ter ere van Marcus Antonius na die Caesarium in Alexandrië verskuif.

 Verwysings 

 Eksterne skakels 
  Cleopatra's Needles. Encyclopedia Americana. 1920.
  Cleopatra's Needles. New International Encyclopedia. 1905.


Kategorie:Geboue en strukture in Londen
Kategorie:Geboue en strukture in New York (stad)
Kategorie:Geboue en strukture in Parys
Kategorie:Gedenknaalde